Chiers et bien amez: pource que nous avons intention de aller aprez ces festes de Noel en nostre ville d’Aucerre et ou pays d’environ pour traiter et besongner avec nostre cher et féal cousin le comte de Brienne, gouverneur de pais de Bourgogne et de Champaigne, d’aucunes matières qui grandement nous touche, nous vous prions que vous faictes incontinent savoir par nostre chier et bien amé varlet de chambre ordinaire Henry le Routier, lequel nous envoyons présentement par delà, s’il fait bon et seur en ladite ville, et si la mortalité est cessée, et qu’il n’y ait point de faulte. Donné au Plesseys-du-Parc, le XXVII jour de décembre. Signé, Loys, et plus bas, de Doyat. Reçues le 4 janvier 1479.